# Rotier

Rotier (Rottier en francés) es una comuna dau Daufinat occitan, situaa dins lo departament de Droma e la region d'Auvèrnhe Ròse Aups.

## Geografia

Rotier es situat a 5 km a l'est de La Mota de Chalancon (ancian chapluòc dau canton).

### Comunas vesinas
## Toponimia
### Atestacions istoricas

Las fòrmas ancianas son Riortier en 1251, Capella de Riorterio, au sègle XIV, Cura de Rusterio, en 1415, Riorteriis, en 1452, Ecclesia Beate Marie Magdalene Rorterii, en 1509, Cura de Roterio, en 1516, Routiers, en 1570.

### Atestacions occitanas

H.Schook a escrich Rotier en nòrma classica, e Routié dins una grafiá patesajanta per indicar sa prononciacion.

### Etimologia

La fòrma de 1251 permet a Dauzat e Rostaing de far dau nom un equivalent de Redortiers, de redòrta (latin retorta), e de l'eretier dau sufixe -arium.
Redòrta, qu'es generalament une « brancha plejaïssa servissent a formar de liams », o mai precisament sa varianta masculina dau tèrme occitan normalament femenin redortièra, designariá aicí « un boschet de sauses utilizats per far de liams », o mai generalament « un boschet de pichons arbustes, coma de romesàs, sauses, vim ».
Una explicacion similara se basa sus lo « parlar locau, "rortieu", brancha renduá mai plejaïssa per torçuá (en partiá rompuá) per liar un fais ».

### Realizacion fonetica e toponim occitan

Lo nom de la comuna se pronóncia [ʀu'tje]. La tombaa, regulara en vivaroaupenc, de -d- intervocalic mena a Riortièr per *Reortièr e a Rotier au prètz de doás dissimilacions.

## Istòria

Pendent l'Ancian Regime, Rotier èra una comunautat de l'eleccion de Montelaimar, de la subdelegacion de Crest e de la bailiá de Diá, que formava una parròquia de la diocèsi de Diá; lo vocable de la glèisa èra Santa Maria Magdalena, la cura èra de la collacion de l'avesque e los dèimes apartenián au curat. La tèrra, versemblablament desmembraa de la de Cornilhon, aperteniá en 1788 aus Bouvard de Saint-Lambert. Tanlèu 1790, Rotier èra una comuna dau canton de La Mota de Chalancon.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març 2008 | 2020 | Jean-Pierre Brachet | sense etiqueta | agricultor |
| març de 2001 | 2008 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 25, totala: 27 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 171 | 159 | 216 | 185 | 221 | 214 | 196 | 200 | 183 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 183 | 194 | 183 | 170 | 156 | 133 | 126 | 125 | 112 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 102 | 91 | 82 | 60 | 56 | 60 | 69 | 52 | 56 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 56 | 50 | 45 | 39 | 34 | 33 | 31 | 30 | 30 32 |
| 2009 | 2010 |
| 30 32 | 30 32 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2016 : 21

## Nòtas e referéncias

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Rotier».
* 1 2 Dictionnaire topographique de la Drôme, p. 318 https://gallica.bnf.fr/ark:/12148/bpt6k392934/f404.image
* ↑ H.Schook, Lo Pitron, No.94, Ed. Lou Pitrou, 2012, p.3 e p.17
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 560, a Redortiers
* ↑ JC.Bouvier, Noms de lieux du Dauphiné, Bonneton, 2002, p.181
* ↑ Guy Barruol, Claude Martel, Jean-Yves Royer, « Glossaire lié à la topographie et à la toponymie de Lure », in Barruol, Réparaz, Royer, p. 229
* ↑ JC.Daumas, Le pays de l'Oule, Cahiers de l'Oule - Club sportif et culturel Mottois, 2010, p.423
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.126